ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 15. februára 2006
							          K materiálu č. 2543/2006
							          K bodu č. 29

	S T A N O V I S K O
	
k návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov
I.
Návrh zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon na základe Plánu legislatívnych úloh vlády na rok 2006.

II.

	Účelom novelizačných článkov je úprava postavenia štátneho podniku Národný žrebčín „Topoľčianky“ k majetku štátu, na ktorom hospodári a jeho zaradenie do zoznamu tzv. “neprivatizovateľných“ podnikov, čím sa má zabrániť možnej strate cenného genetického materiálu, ku ktorej už došlo v Slovenskej republike privatizáciou niektorých iných zariadení pre chov koní.
Zákon nebude mať podľa predkladateľa vplyv na štátny rozpočet, rozpočty obcí, vyšších územných  celkov ani vplyv na zamestnanosť, životné prostredie a podnikateľské prostredie.
III.
Predmetný návrh zákona bol prerokovaný na zasadnutí Legislatívnej rady vlády Slovenskej republiky dňa 31. januára 2006. Legislatívna rada vlády po prerokovaní návrhu zákona odporučila predkladateľovi predložiť nové znenie tohto návrhu na rokovanie vlády, v ktorom budú zapracované jej pripomienky a odporúčania.

IV.

	Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov sú zapracované všetky pripomienky Legislatívnej rady vlády Slovenskej republiky (3 pripomienky), a preto odporúča návrh nariadenia v predloženom znení schváliť.

V Bratislave 13. februára 2006
Vypracovali: I. Faltysová
	 A. Králiková

                    Štefan G r m a n
							          generálny riaditeľ                                   
                                                                           sekcie vládnej legislatívy